Notitia sacramentale qualiter veniens Fredelus, die jovis, Augustiduno civitate in ecclesia sancti Johannis ubi alia sacramenta procurrunt ante Blitgario misso, vir illuster Theoderico comite vel quem pluris, dum ipse comes in ipsa civitate residebat, novem testes ad jurandum dedit his nominibus, Guntardo, Baldeono, Guitaldo, Autarno, Teutardo, Frotberto, Bernario, Landranno, Eugento. Unde Fredelus Adelardo, in Craunaco in alio mallo, mallavit quod servus domno Ludovico rege de Patriciaco villa, de beneficio Hildebranno, de parte genitori suo Adelberto, essere debuisset, et domnus Pipinus rex fuit vestitus ad servo de ipso Adelberto et domno Karolo de ipso vestito dimisit, et domnus Karolus de jam dicto Adelardo domno Ludovico hereditavit ad servo, et per lege et dricto plus debet esse servus domno Ludovico quam ingenuus, et sicut in istum judicium insertum est. Nos veri testes sumus et verum testimonium exinde portamus; sic nos Deus adjutor sit et iste sanctus. Ii sunt qui adpresens fuerunt. Ado subscripsit. Ildinus subscripsit. Signum Leutbaldo. Signum Bernardo. Signum Ilpirico. SS. Ermenricus scripsit et subscripsit. Dato sacramento die supradicto, in mense octobri, anno VI regnante domno Ludovico imperatore.